தற்போது சென்னை மணலி புதுநகர், வியாசர்பாடி, காஞ்சிபுரம் மாவட்டம் ஒக்கியம் துரைப்பாக்கம், செம்மஞ்சேரி, பெரும்பாக்கம், மறைமலை நகர், திருவள்ளூர் மாவட்டம் அத்திப்பட்டு திட்டப் பகுதிகளில், பல்வேறு திட்டங்களின் கீழ் அடுக்குமாடிக் குடியிருப்புகள் கட்டப்பட்டு, வீடுகள் ஒதுக்கீடுசெய்யப்பட்டுவருகின்றன. இந்தத் திட்டங்களில், பொருளாதாரத்தில் மிகவும் நலிவடைந்த, வீடுகளின்றி அரசு புறம்போக்கு நிலங்கள், ஆற்றங்கரையோரங்களில் ஆக்கிரமிப்புச்செய்து குடிசைகள் அமைத்து வசிப்பவர்கள், திட்டப்பணிகளுக்காகத் தேர்வுசெய்யப்படும் இடங்களில் ஆக்கிரமிப்புசெய்து வசிப்பவர்கள், பெரு வெள்ளம் மற்றும் இயற்கைச் சீற்றங்களினால் பாதிக்கப்படுபவர்கள், பொருளாதாரத்தில் மிகவும் நலிவடைந்த பிரிவினர் போன்றவர்களுக்கு, மாவட்ட நிர்வாகம், மாநகராட்சி, பொதுப் பணித்துறை மற்றும் நெடுஞ்சாலைத்துறைமூலம் பரிந்துரைக்கப்படுகின்ற குடும்பங்களுக்கு, மறுவாழ்வு மற்றும் மறு குடியமர்வு வழங்குகின்ற வகையில், தமிழ்நாடு குடிசைப்பகுதி மாற்று வாரியத்தின்மூலம் அடுக்குமாடிக் குடியிருப்புகள் வழங்கப்பட்டுவருகின்றன.